Avksesiya

Avksesiya ( — «çoxaldan») — qədim yunan mifologiyasında lokal ilahə. Onun kult heykəli başqa bir lokal tanrı Damiyanın kult heykəlləri ilə birlikdə Trezen, Epidavr, Elefsis və Eginada ehtiramla qarşılanırdı. Trezendə Avksesiya və Damiyanın Kritdən gəldiyinə inanılırdı. Ənənəyə görə, onlar Kritdə iğtişaşların ortasına düşmüş və günahsız şəkildə daşlanmışdılar. Buna görə də Trezendə onların heykəlləri ucaldılmış və onlara ritual olaraq daş atılmışdır. Orakula görə, ölkəni quraqlıqdan qurtarmaq üçün Epidavrda Avksesiya və Damiya heykəlləri Afina zeytunlarından düzəldilmişdi və bu, Afina ilə müharibəyə səbəb olmuşdu. Elefsis və Eginada onlar məhsuldarlıq tanrıları kimi hörmətlə qarşılanırdılar.А. П. Кондрашов, Боги и герои древней Греции и Рима, 9

 İstinadlar 

Kateqoriya:Qədim yunan ilahələri
Kateqoriya:Arqolida mifologiyası